(2)

Dodatek 1 se popravi: (a) točka 2.3.1 se nadomesti z naslednjim: „2.3.1 Dovoljena je uporaba ogrevane ali neogrevane posode z reagentom in sistema za doziranje reagenta. Ogrevan sistem mora izpolnjevati zahteve iz točk 2.3.2.2 do 2.3.2.2.4. Neogrevan sistem mora izpolnjevati zahteve iz točke 2.3.2.3.“; (b) točka 2.3.2.2 se nadomesti z naslednjim: „2.3.2.2 Merila za zasnovo ogrevanega sistema Ogrevani sistem mora biti zasnovan tako, da med preskušanjem po opredeljenem postopku izpolnjuje zahteve za učinkovitost iz točk 2.3.2 do 2.3.2.2.4.“; (c) točka 3.1 se nadomesti z naslednjim: „3.1 Proizvajalec originalne opreme zagotovi vsem končnim uporabnikom nove necestne mobilne mehanizacije pisna navodila za sistem za uravnavanje emisij in njegovo pravilno delovanje v skladu s Prilogo XV.“; (d) točka 7.1.1.1 se nadomesti z naslednjim: „7.1.1.1 Vrednost CD min , ki jo določi proizvajalec, se uporabi med dokazovanjem iz oddelka 13 in zabeleži v delu C opisnega lista, določenega v Prilogi I k Izvedbeni uredbi (EU) 2017/656.“; (e) točke 9 do 9.2.3.2 se nadomestijo z naslednjim: „9. Druge napake, ki so lahko posledica nedovoljenega poseganja 9.1 Poleg ravni reagenta v posodi z reagentom, kakovosti reagenta in prekinitve doziranja reagenta je treba spremljati naslednje napake, ker so lahko posledica nedovoljenega poseganja: (a) napake v diagnostičnem sistemu za uravnavanje emisij NOx (NCD) iz točke 9.2.1; (b) napake na ventilu sistema vračanja izpušnih plinov v valj (EGR), kakor je opisano v točki 9.2.2. 9.2 Zahteve za spremljanje in števci 9.2.1 Sistem NCD 9.2.1.1 Diagnostični sistem za uravnavanje emisij NOx (NCD) je treba spremljati glede električnih okvar in odstranitve ali deaktiviranja katerega koli tipala, kar preprečuje diagnosticiranje drugih napak iz oddelkov 6 do 8 (spremljanje sestavnih delov). Tipala, ki vplivajo na diagnostično zmogljivost, so na primer tipala za neposredno merjenje koncentracije NOx, tipala za merjenje kakovosti sečnine, tipala pogojev okolice in tipala, ki se uporabljajo za spremljanje doziranja reagenta, ravni reagenta ali njegove porabe. 9.2.1.2 Za spremljanje vsake posamezne napake je treba uporabiti števec. Števci sistema NCD beležijo število ur obratovanja motorja, ko je potrjeno aktivirana DTC, povezana z nepravilnim delovanjem sistema NCD. Za različne napake sistema NCD se lahko uporabi en števec. 9.2.1.2.1 Proizvajalec lahko napako sistema NCD združi skupaj z enim ali več sistemi iz oddelkov 7 in 8 ter točke 9.2.2 v enem števcu. 9.2.1.3 Podrobnosti o merilih in mehanizmih za aktiviranje in deaktiviranje števca oziroma števcev sistema NCD so navedene v oddelku 11. 9.2.2 Oviran ventil EGR 9.2.2.1 Spremlja se, ali je v sistemu za vračanje izpušnih plinov v valj (EGR) oviran ventil. 9.2.2.2 Za oviran ventil EGR se uporabi števec. Števec ventila EGR beleži število ur obratovanja motorja, ko je potrjeno aktivirana DTC, povezana z oviranim ventilom EGR. 9.2.2.2.1 Proizvajalec lahko napako v zvezi z oviranim ventilom EGR združi skupaj z enim ali več sistemi iz oddelkov 7 in 8 ter točke 9.2.1 v enem števcu. 9.2.2.3 Podrobnosti o merilih in mehanizmih za aktiviranje in deaktiviranje števca ventila EGR so navedene v oddelku 11.“; (f) točka 10.2.1 se nadomesti z naslednjim: „10.2.1 Dokazovanje, da so sistemi spremljanja za druge člane družine motorjev NCD podobni, se lahko izvede s predložitvijo elementov, kot so algoritmi, funkcionalne analize ipd., homologacijskemu organu.“; (g) točka 10.2.3 se nadomesti z naslednjim: „10.2.3 Če motorji iz družine motorjev spadajo v družino motorjev NCD, ki je že pridobila EU-homologacijo v skladu s točko 10.2.1 (slika 4.3), se šteje, da je skladnost te družine motorjev dokazana brez nadaljnjega preskušanja, če proizvajalec dokaže homologacijskemu organu, da so sistemi spremljanja, potrebni za izpolnjevanje zahtev iz tega dodatka, v zadevni družini motorjev in družini motorjev NCD podobni. Preglednica 4.1 Prikaz vsebine postopka dokazovanja v skladu z določbami iz točk 10.3 in 10.4 Mehanizem Elementi dokazovanja Aktiviranje opozorilnega sistema iz točke 10.3 — 2 preskusa aktiviranja (vključno s pomanjkanjem reagenta) — dodatni elementi dokazovanja, če je ustrezno Aktiviranje nizke stopnje prisile iz točke 10.4 — 2 preskusa aktiviranja (vključno s pomanjkanjem reagenta) — dodatni elementi dokazovanja, če je ustrezno — 1 preskus zmanjšanja navora Aktiviranje visoke stopnje prisile iz točke 10.4 — 2 preskusa aktiviranja (vključno s pomanjkanjem reagenta) — dodatni elementi dokazovanja, če je ustrezno“; (h) točka 10.3.3.5.2 se nadomesti z naslednjim: „10.3.3.5.2 Dokazovanje aktiviranja opozorilnega sistema se šteje za izvedeno, če se je na koncu posameznega dokaznega preskusa, izvedenega v skladu s točko 10.3.3, opozorilni sistem ustrezno aktiviral in ima DTC za izbrano napako status „potrjena in aktivna DTC“.“; (i) točki 10.4.2 in 10.4.3 se nadomestita z naslednjim: „10.4.2 S preskusnim zaporedjem se dokaže aktiviranje sistema za prisilo v primeru napake, ki jo s seznama izbere homologacijski organ, kot je navedeno v točki 10.3.2.1, za preskušanje opozorilnega sistema. 10.4.3 Za namene tega dokazovanja (a) proizvajalec lahko v dogovoru s homologacijskim organom pospeši preskus s simulacijo doseganja določenega števila obratovalnih ur; (b) doseganje zmanjšanja navora, ki je potrebno za nizko stopnjo prisile, se lahko dokaže hkrati s postopkom homologacije splošne zmogljivosti motorja v skladu s to uredbo. Ločeno merjenje navora med dokazovanjem aktiviranja sistema za prisilo v tem primeru ni potrebno; (c) nizko stopnjo prisile je po potrebi treba dokazati v skladu z zahtevami iz točke 10.4.5., (d) visoko stopnjo prisile je treba dokazati v skladu z zahtevami iz točke 10.4.6.“; (j) točka 13.3 se nadomesti z naslednjim: „13.3 Količina emisij onesnaževal, ki nastanejo pri tem preskusu, ne sme preseči mejnih vrednosti NO x iz točke 7.1.1.“;